	See dokument on ravimi Lyfnua heakskiidetud ravimiteave, milles kuvatakse märgituna pärast eelmist menetlust (EMA/H/C/5476//II/0003/G) tehtud muudatused, mis mõjutavad ravimiteavet. 

Lisateave on Euroopa Ravimiameti veebilehel:
https://www.ema.europa.eu/en/medicines/human/epar/lyfnua




















I LISA

RAVIMI OMADUSTE KOKKUVÕTE
[bookmark: OLE_LINK4]
[image: BT_1000x858px]Sellele ravimile kohaldatakse täiendavat järelevalvet, mis võimaldab kiiresti tuvastada uut ohutusteavet. Tervishoiutöötajatel palutakse teatada kõigist võimalikest kõrvaltoimetest. Kõrvaltoimetest teatamise kohta vt lõik 4.8.


1.	RAVIMPREPARAADI NIMETUS

Lyfnua 45 mg õhukese polümeerikattega tabletid


2.	KVALITATIIVNE JA KVANTITATIIVNE KOOSTIS

Üks õhukese polümeerikattega tablett sisaldab gefapiksanttsitraati koguses, mis vastab 45 mg gefapiksandile (gefapixantum).

Abiainete täielik loetelu vt lõik 6.1.


3.	RAVIMVORM

Õhukese polümeerikattega tablett (tablett)

Roosa ümmargune kumer 10 mm tablett, mille ühel küljel on pimetrükk „777“ ja teine külg on sile.


4.	KLIINILISED ANDMED

4.1	Näidustused

Lyfnua on näidustatud ravile allumatu või ebaselge põhjusega kroonilise köha raviks täiskasvanutel.

4.2	Annustamine ja manustamisviis

Annustamine

Gefapiksandi soovitatav annus on üks 45 mg tablett, mis võetakse suukaudselt kaks korda ööpäevas koos toiduga või ilma.

Vahelejäänud annus
Patsiente tuleb juhendada, et kui neil jääb annus võtmata, tuleb neil võtmata jäänud annus vahele jätta ning jätkata tavapärase skeemiga. Patsiendid ei tohi võtta järgmisel korral kahekordset annust ega määratud annusest suuremat annust.

Patsientide erirühmad

Eakad (≥ 65‑aastased)
Eakatel patsientidel ei ole vaja annust kohandada (vt lõigud 5.1 ja 5.2).

Teadaolevalt eritub gefapiksant olulisel määral neerude kaudu. Kuna eakatel patsientidel on suurem tõenäosus neerufunktsiooni vähenemiseks, võib neil patsientidel olla suurem risk kõrvaltoimete tekkeks gefapiksandi kasutamisel. Algse annustamissageduse määramisel tuleb olla ettevaatlik.

Neerukahjustus
Raske neerukahjustusega patsientidel (hinnanguline glomerulaarfiltratsiooni kiirus (estimated glomerular filtration rate, eGFR) < 30 ml/min/1,73 m2), kes ei vaja dialüüsi, on vaja annust kohandada. Annust tuleb vähendada ühe 45 mg tabletini, mis võetakse üks kord ööpäevas.
Kerge või mõõduka neerukahjustusega (eGFR ≥ 30 ml/min/1,73 m2) patsientidel ei ole vaja annust kohandada. Lõppstaadiumis neeruhaigusega dialüüsi vajavate patsientide kohta ei ole piisavalt andmeid annustamissoovituste andmiseks (vt lõik 5.2).

Maksakahjustus
Maksakahjustusega patsiente ei ole uuritud, kuid arvestades asjaolu, et maksametabolism on gefapiksandi vähetähtis eritumistee, ei ole annust vaja kohandada (vt lõik 5.2).

Lapsed
Puudub Lyfnua asjakohane kasutus lastel (alla 18‑aastased) ravile allumatu või ebaselge põhjusega kroonilise köha näidustusel.

Manustamisviis 

Suukaudne.
Tabletid tuleb neelata tervetena, neid võib võtta koos toiduga või ilma. Patsiente tuleb juhendada, et tablette ei tohi murda, purustada ega närida.

4.3	Vastunäidustused

Ülitundlikkus toimeaine või lõigus 6.1 loetletud mis tahes abiainete suhtes.

4.4	Erihoiatused ja ettevaatusabinõud kasutamisel

Obstruktiivne uneapnoe

[bookmark: _Hlk193963951]Mõõduka kuni raske obstruktiivse uneapnoega (obstructive sleep apnea, OSA, n = 19) patsientidel, kes ei kasutanud positiivset hingamisteede rõhku (positive airway pressure, PAP), seostati 180 mg gefapiksandi manustamist õhtuti enne magamaminekut väiksema keskmise hapnikuosarõhuga (SaO2) ja suurema SaO2 < 90% keskmise ajaprotsendiga kõigis une staadiumides võrreldes platseeboga. Nende leidude kliiniline tähendus 45 mg gefapiksandi võtmisel kaks korda ööpäevas ravile allumatu kroonilise köha (refractory chronic cough, RCC) või ebaselge põhjusega kroonilise köhaga (unexplained chronic cough, UCC) patsientidel, kellel on kaasuv OSA, on teadmata. OSAga patsientidel tuleb kaaluda sobivat OSA ravi, enne kui alustatakse ravi gefapiksandiga.

Ülitundlikkus

Gefapiksant sisaldab sulfoonamiidrühma, kuid ei ole sulfonüülarüülamiin. Gefapiksanti ei ole uuritud patsientidel, kellel on anamneesis ülitundlikkus sulfoonamiidi suhtes, seetõttu ei saa välistada ristuvat ülitundlikkust sulfoonamiidi ülitundlikkusega. Gefapiksanti peab kasutama ettevaatusega patsientidel, kellel on teadaolevalt ülitundlikkus sulfoonamiidide suhtes.

Äge alumiste hingamisteede infektsioon

Patsientidel, kellel tekib äge alumiste hingamisteede infektsioon, tuleb hinnata ravi gefapiksandiga ja seda individuaalselt kohandada (vt lõik 5.1).

[bookmark: _Hlk94012602]Maitsetundlikkusega seotud kõrvaltoimed

[bookmark: _Hlk96976554]Kliinilistes uuringutes teatati väga sageli maitsetundlikkusega seotud kõrvaltoimetest. Enamikul patsientidel lahenesid need kõrvaltoimed peagi pärast gefapiksandi kasutamise lõpetamist (aja mediaan 5 päeva). Mõnedel patsientidel püsisid need kõrvaltoimed rohkem kui aasta pärast ravi lõpetamist (vt lõik 4.8).

Abiained

Ravim sisaldab vähem kui 1 mmol (23 mg) naatriumi tabletis, see tähendab põhimõtteliselt „naatriumivaba“.

4.5	Koostoimed teiste ravimitega ja muud koostoimed

[bookmark: _Hlk37403693][bookmark: _Hlk75950023]In vitro uuringute (vt lõik 5.2) põhjal viidi läbi asjakohased kliinilised koostoimeuuringud ja kliiniliselt olulisi koostoimeid ei tuvastatud.

Lapsed

Koostoimeuuringud on läbi viidud ainult täiskasvanutel.

4.6	Fertiilsus, rasedus ja imetamine

Rasedus

Gefapiksandi kasutamise kohta rasedatel andmed puuduvad. Loomkatsed ei näita otsest või kaudset kahjulikku toimet reproduktiivsusele (vt lõik 5.3). Ettevaatusena on parem vältida Lyfnua kasutamist raseduse ajal ja fertiilses eas naistel, kes ei kasuta rasestumisvastaseid vahendeid.

Imetamine

Olemasolevad farmakodünaamilised/toksikoloogilised andmed loomadel on näidanud, et gefapiksant eritub rinnapiima (vt lõik 5.3).
Riski vastsündinutele/imikutele ei saa välistada.

Rinnaga toitmise katkestamine või Lyfnuaga ravi katkestamine/ravist hoidumine tuleb otsustada, arvestades imetamise kasu lapsele ja ravi kasu naisele.

Fertiilsus

Puuduvad andmed gefapiksandi toime kohta inimese fertiilsusele. Rottidel ei mõjutanud ravi gefapiksandiga paaritumist ega fertiilsust (vt lõik 5.3).

4.7	Toime reaktsioonikiirusele

Gefapiksant ei mõjuta või mõjutab ebaoluliselt autojuhtimise ja masinate käsitsemise võimet. Üksikjuhtudel võib pärast gefapiksandi manustamist esineda pearinglust, mis võib mõjutada autojuhtimise ja masinate käsitsemise võimet.

4.8	Kõrvaltoimed

Ohutusprofiili kokkuvõte

Kõige sagedamini teatatud kõrvaltoimed olid düsgeusia (41%), ageusia (15%) ja hüpogeusia (11%).

Kõrvaltoimete loetelu tabelina

[bookmark: _Hlk77173483]Gefapiksandi ohutust hinnati kahes III faasi kliinilises uuringus (COUGH-1 ja COUGH-2) kestusega 52 nädalat, milles osales kokku 1369 RCC või UCC‑ga patsienti, keda raviti gefapiksandiga (15 mg või 45 mg kaks korda ööpäevas) (vt lõik 5.1). Ohutust toetasid kaks 12‑nädalast IIIb faasi kliinilist uuringut. Neisse uuringutesse kaasati veel 391 RCC või UCC‑ga patsienti, keda raviti gefapiksandiga (45 mg kaks korda ööpäevas), sh 185 naissoost patsienti, kellel oli köhast tingitud stress‑kusepidamatus (cough induced stress urinary incontinence, C‑SUI).

[bookmark: _Hlk45711071]Kõrvaltoimed, millest teatati gefapiksandi kasutamisel kliinilistes uuringutes, on loetletud alljärgnevas tabelis vastavalt MedDRA organsüsteemi klassile ja esinemissagedusele. Esinemissagedused on defineeritud kui väga sage (≥ 1/10), sage (≥ 1/100 kuni < 1/10), aeg-ajalt (≥ 1/1000 kuni < 1/100), harv (≥ 1/10 000 kuni < 1/1000) ja väga harv (< 1/10 000).

Tabel 1. Kõrvaltoimed

	[bookmark: _Hlk54782205]Organsüsteemi klass
	Kõrvaltoimed

	Infektsioonid ja infestatsioonid
	

		Sage
	Ülemiste hingamisteede infektsioon

	Ainevahetus- ja toitumishäired
	

		Sage
	Vähenenud söögiisu

	Närvisüsteemi häired
	

		Väga sage
	Düsgeusia*,
ageusia,
hüpogeusia

		Sage
	Maitsetundlikkuse häire,
pearinglus,
peavalu†

	Respiratoorsed, rindkere ja mediastiinumi häired
	

		Sage
	Köha‡,
orofarüngeaalne valu

	Seedetrakti häired
	

		Sage
	Iiveldus,
kõhulahtisus,
suukuivus,
sülje hüpersekretsioon,
ülakõhuvalu,
düspepsia,
suu hüpoesteesia,
suu paresteesia

	Psühhiaatrilised häired
	

		Sage
	Unetus

	Neerude ja kuseteede häired
	

		Aeg-ajalt
	Kuseteede kivi,
nefrolitiaas,
kusepõie kivi


*Düsgeusiat kirjeldati sageli kui kibedat maitset, metallimaitset või soolast maitset.
†Peavalust teatati IIIb faasi kliinilises uuringus C‑SUI‑ga naissoost patsientidel.
‡Köha hõlmab teateid köha „halvenemise“, „ägenemise“, „tugevnemise“ või „suurenemise“ kohta.

Valitud kõrvaltoimete kirjeldus

Maitsetundlikkusega seotud kõrvaltoimed
Enamikul maitsetundlikkusega seotud kõrvaltoimetega (düsgeusia, ageusia, hüpogeusia ja maitsetundlikkuse häire) patsientidest algasid kõrvaltoimed 9 päeva jooksul pärast gefapiksandiga ravi alustamist; enamasti olid need tugevuselt kerged (65%) kuni mõõdukad (32%). Maitsetundlikkusega seotud kõrvaltoimed lahenesid 96%-l patsientidest, sealhulgas 25%-l teatati lahenemisest viimase gefapiksandi annuse manustamise ajal või enne seda. Maitsetundlikkusega seotud kõrvaltoimed püsisid kauem kui üks aasta pärast ravi lõpetamist 1,6%‑l (7/447) patsientidest gefapiksandi rühmas ja 12,8%‑l (6/47) patsientidest platseeborühmas. Ravi lõpetamiseni viinud kõrvaltoimeid esines 22%-l gefapiksandiga ravi saanud patsientidest. Kõige sagedamini teatatud kõrvaltoimeteks, mis viisid ravi lõpetamiseni, olid düsgeusia (9%) ja ageusia (4%).

Võimalikest kõrvaltoimetest teatamine

Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt V lisa) kaudu.

4.9	Üleannustamine

Kliinilises uuringus 8 terve isikuga, kellele manustati gefapiksandi annust 1800 mg kaks korda ööpäevas (40 korda suurem kui inimese soovitatav annus) kuni 14 päeva, leiti uuritavate uriinis gefapiksandist moodustunud kristalle. Neerude ja kuseteede kahjustusele viitavaid tõendeid ei täheldatud.

III faasi uuringute jooksul kirjeldatud üleannustamise juhtude puhul kõrvaltoimetest ei teatatud.

Üleannustamise korral tuleb jälgida patsienti kõrvaltoimete suhtes ja rakendada sobivaid toetavaid meetmeid. Gefapiksant on hemodialüüsi abil osaliselt organismist eemaldatav.


5.	FARMAKOLOOGILISED OMADUSED

5.1	Farmakodünaamilised omadused

Farmakoterapeutiline rühm: teised köha pärssivad ained, ATC-kood: R05DB29

Toimemehhanism

Gefapiksant on retseptori P2X3 selektiivne antagonist. Gefapiksant toimib ka retseptori alatüübile P2X2/3. P2X3-retseptorid on ATP-sidemega ioonikanalid, mida leidub hingamisteedes uitnärvi sensoorsetes C-kiududes. C‑närvikiud aktiveeruvad vastusena põletikule või keemilistele ärritajatele. Põletiku tingimustes vabastavad hingamisteede limaskestarakud ATP-d. Ekstratsellulaarse ATP seondumist P2X3-retseptoritele tajutakse C-kiudude poolt kahjustuse signaalina. C-kiudude aktiveerumine, mida patsient tunnetab köhimistungina, vallandab köharefleksi. Blokeerides ATP signaali P2X3-retseptorite kaudu, vähendatakse ekstratsellulaarse ATP poolt indutseeritud liigset sensoorse närvi aktivatsiooni ja liigset köha.

Kliiniline efektiivsus ja ohutus

Ravile allumatu või ebaselge põhjusega kroonilise köha uuringud objektiivse köhasageduse hindamiseks

Lyfnua efektiivsust ravile allumatu või ebaselge põhjusega kroonilise köha ravis uuriti kahes 52‑nädalases mitmekeskuselises randomiseeritud topeltpimedas platseebokontrolliga uuringus täiskasvanutel, kellel oli kas ravile allumatu või ebaselge põhjusega krooniline köha. Ravile allumatut kroonilist köha (RCC, refractory chronic cough) defineeriti kui köha, mis oli seotud kaasuva haigusseisundiga (nt astma, gastroösofageaalne reflukshaigus või ülemiste hingamisteede köha sündroom), mis oli püsiv vaatamata piisavale kaasuva haigusseisundi ravile. Ebaselge põhjusega kroonilist köha (UCC, unexplained chronic cough) defineeriti kui köha, millel puudus seos kaasuva haigusseisundiga, kuigi patsiendi seisundit oli põhjalikult kliiniliselt hinnatud.

[bookmark: _Hlk51770256]Mõlema III faasi uuringu põhieesmärgiks oli hinnata Lyfnua efektiivsust 24 tunni köhasageduse vähendamisel võrreldes platseeboga. Teisesed eesmärgid olid köhimise sageduse vähendamine ärkveloleku ajal ja köhaspetsiifiline elukvaliteet. Mõlemas uuringus randomiseeriti patsiendid manustama kaks korda ööpäevas kas Lyfnua annuseid 45 mg, 15 mg või platseebot. Uuringus COUGH-1 (NCT03449134) oli esmane efektiivsuse periood 12 nädalat, millele järgnes pimendatud jätkuperiood kestusega 40 nädalat. Uuringus COUGH-2 (NCT03449147) oli esmane efektiivsuse periood 24 nädalat, millele järgnes pimendatud jätkuperiood kestusega 28 nädalat.

[bookmark: _Hlk78284493]Uuringutesse COUGH-1 ja COUGH-2 kaasatud patsiendid olid sel ajal mittesuitsetajad, ei kasutanud angiotensiini konverteeriva ensüümi (AKE) inhibiitoreid, neil oli diagnoositud kas RCC või UCC ning nende krooniline köha oli kestnud kauem kui 1 aasta. Enamik patsientidest olid naised (75%), valgest rassist (80%) ja pärit Euroopast (53%), keskmise vanusega 58 aastat (vahemik 19…89); 7% patsientidest olid vanemad kui 75 aastat. Kokku 61,5%-l patsientidest oli diagnoositud RCC, 38,5%‑l UCC ning kroonilise köha keskmine kestus oli 11 aastat.

[bookmark: _Hlk78378702]Köhimise sagedus

Uuringutes COUGH-1 ja COUGH-2 esines Lyfnua annusega 45 mg kaks korda ööpäevas ravitud patsientidel oluline vähenemine 24 tunni köhimise sageduses võrreldes platseeboga (tabel 2). 24 tunni köhimise sageduse vähenemist täheldati 4. nädalaks ning see püsis kogu esmase efektiivsusperioodi jooksul (12 nädalat uuringus COUGH-1 ja 24 nädalat uuringus COUGH-2; joonis 1).

Gefapiksanti 15 mg kaks korda ööpäevas saanud rühmas ei täheldatud 24 tunni köhimise sageduse olulist vähenemist kummaski uuringus.

[bookmark: _Hlk93400284]Tabel 2. 24 tunni köhimise sageduse tulemused Lyfnua annusega 45 mg kaks korda ööpäevas (COUGH-1 ja COUGH-2)

	
	COUGH-1
	COUGH-2

	
	Lyfnua
	Platseebo
	Lyfnua
	Platseebo

	N
	243
	243
	439
	435

	Esmane efektiivsuse tulemusnäitaja
	
	
	
	

	24 tunni köhimise sagedus (köhimiste arv tunni kohta)


	Ravieelne
	(geomeetriline keskmine) 
	18,24
	22,83
	18,55
	19,48

	12. nädal (COUGH-1) või 24. nädal (COUGH-2)
	(geomeetriline keskmine) 
	7,05
	10,33
	6,83
	8,34

	12. nädal (COUGH-1) või 24. nädal (COUGH-2)
	(vähenemise % võrreldes ravieelsega) 
	-61,35
	-54,77
	-63,17
	-57,19

	Vähenemine võrreldes platseeboga
	(vähenemise % ja 95% CI)†
	-18,52 (-32,76; -1,28)
	
	-13,29
(-24,74; -0,10)
	

	p-väärtus
	0,036
	
	0,048
	

	N = analüüsi kaasatud patsientide arv. CI = usaldusintervall.
†	Puuduvad algväärtused arvutati soo ja piirkonna alusel, millele järgnes puuduvate andmete mitmekordne imputeerimine (m = 50 imputeeritud andmestikku) kõigi järelkontrolli visiitide puhul, kasutades kovariaatidena ravi, sugu, piirkonda ja teisi järelkontrolli visiite. Pärast imputeerimist viidi läbi kovariatsiooni mudelanalüüs (ANCOVA) huvipakkuva ajahetke kohta ravi, algtaseme, soo ja piirkonna kovariaatide järgi kohandades.




Joonis 1. 24 tunni köhimise sageduse analüüs ajas Lyfnua annusega 45 mg kaks korda ööpäevas (COUGH-1 ja COUGH-2)

[image: A picture containing text, diagram, line, plot

Köhaspetsiifiline elukvaliteet

COUGH-2 oli spetsiifilise ülesehitusega uuring Lyfnua mõju uurimiseks köhaspetsiifilisele elukvaliteedile võrreldes platseeboga, mõõdetuna Leicesteri köhaküsimustiku (Leicester Cough Questionnaire, LCQ) abil (võimalikud skoorid vahemikus 3…21, kus suurem skoor väljendab paremat elukvaliteeti). Kliiniliselt olulisena määratleti LCQ koguskoori paranemine ≥ 1,3 punkti võrra ravieelsega võrreldes. Uuringus COUGH-2 olid väljavaated köhaspetsiifilise elukvaliteedi kliiniliselt oluliseks paranemiseks märkimisväärselt paremad Lyfnua 45 mg ravirühmas võrreldes platseeborühmaga, vastavalt 24. nädalal mõõdetud tulemustele (vt tabel 3).

Tabel 3. Köhaspetsiifiline elukvaliteet Lyfnua annusega 45 mg kaks korda ööpäevas 
(COUGH-2): patsientide osakaal, kellel esines 24. nädalal LCQ koguskoori suurenemine võrreldes algtasemega ≥ 1,3 punkti võrra 

	
	Lyfnua
	Platseebo

	N
	439
	435

	Küsimustikule vastanud patsiendid* (%)
	75,7
	68,1

	Hinnanguline šansside suhe vs. platseebo (95% CI)†
	1,46 (1,07; 1,99)
	

	Hinnanguline erinevus† vs. platseebo (95% CI)††
	7,63 (1,34; 13,76)
	

	p-väärtus†
	0,016
	

	N = patsientide arv, kelle kohta olid saadaval 24. nädala andmed;
*	vastanute protsent 24. nädalal. Vastanute arv arvutati mitme imputatsiooni keskmistamise teel; Lynua ja platseeborühmas oli vastavalt ligikaudu 332 ja 296 vastanut.
CI = usaldusintervall. LCQ = Leicesteri köhaküsimustik.
†	Puuduvad algväärtused arvutati soo ja piirkonna alusel, millele järgnes puuduvate andmete mitmekordne imputeerimine (m = 50 imputeeritud andmestikku) kõigi järelkontrolli visiitide puhul, kasutades kovariaatidena ravi, sugu, piirkonda ja teisi järelkontrolli visiite. Pärast imputeerimist viidi läbi logistiline regressioon dihhotomiseeritud skooride kohta huvipakkuval ajahetkel ravi, LCQ algtaseme (pideva) koguskoori, soo ja piirkonna kovariaatide järgi kohandades.
††	Põhineb bootstrap-meetodil.



Hiljuti alanud ravile allumatu või ebaselge põhjusega kroonilise köha uuringud patsientide kirjeldatud tulemuste hindamiseks

Lyfnua efektiivsust hiljuti alanud RCC või UCC‑ga täiskasvanutel hinnati mitmekeskuselises randomiseeritud topeltpimedas platseebokontrolliga uuringus (NCT04193202). Hiljutist algust määratleti kui RCC või UCC kestust alates > 8 nädalast kuni < 12 kuuni.

Uuringu esmane eesmärk oli tõestada Lyfnua efektiivsust köhaspetsiifilise elukvaliteedi parandamisel mõõdetuna 12. nädalal LCQ koguskoori muutusena algväärtusest. Patsiendid randomiseeriti saama kas Lyfnua annust 45 mg kaks korda ööpäevas või platseebot.

Uuringusse kaasatud patsiendid olid hetkeseisuga mittesuitsetajad, ei saanud ravi AKE inhibiitoritega, neil oli RCC või UCC diagnoos, köhatugevuse skoor ≥ 40 mm visuaalanaloogskaalal (VAS) ning nende krooniline köha oli kestnud < 12 kuud. Enamik patsientidest olid naised (65%), valge nahavärviga (72%), Euroopa päritolu (59%), keskmise vanusega 53 aastat (vahemik 18…83 aastat). Kokku 70,8%‑l patsientidest oli diagnoositud RCC, 29,2%‑l UCC ning kroonilise köha keskmine kestus oli 7,2 kuud.

Köhaspetsiifiline elukvaliteet
Patsientidel, kes said ravi Lyfnua annusega 45 mg kaks korda ööpäevas, paranes LCQ koguskoor 12. nädalaks algväärtusega võrreldes oluliselt enam kui platseeborühmas (tabel 4).

Tabel 4. LCQ koguskoori analüüs Lyfnua annusega 45 mg kaks korda ööpäevas

	Ravi
	N
	Algväärtuse 
keskmine (SD)
	12. nädala 
keskmine (SD)
	Muutus algväärtusest 
LS keskmine (95% CI)*

	Platseebo
	199
	11,30 (2,80)
	14,73 (3,48)
	3,59 (3,09; 4,09)

	Lyfnua
	199
	10,82 (3,08)
	15,32 (3,91)
	4,34 (3,84; 4,83)

	Ravi erinevus
	Hinnanguline erinevus ja (95% CI)
	p-väärtus

	Lyfnua vs. platseebo
	0,75 (0,06; 1,44)
	0,034

	N = analüüsi kaasatud osalejate arv. CI = usaldusintervall. SD = standardhälve.
LCQ = Leicesteri köhaküsimustik. LS = vähimruut
*Arvutatud kui (12. nädal‑algväärtus)/algväärtus ja põhineb kovariantsuse mudeli longituudanalüüsil, mis hõlmab ravivastusena saavutatud LCQ koguskoori muutust võrreldes algväärtusega igal algväärtuse järgsel visiidil (kuni 12. nädalani). Mudel sisaldab tingimusi järgmiste omaduste kohta: ravi, visiit, ravi ja visiidi suhe, sugu ja algtaseme LCQ koguskoor.



Lapsed

Euroopa Ravimiamet ei kohusta esitama Lyfnuaga läbi viidud uuringute tulemusi laste kõikide alarühmade kohta ebaselge põhjusega või kroonilise ravile allumatu köha ravi korral (teave lastel kasutamise kohta: vt lõik 4.2).

5.2	Farmakokineetilised omadused

Gefapiksandi farmakokineetikat on uuritud tervetel täiskasvanutel ja RCC või UCC-ga täiskasvanutel ning see oli neis kahes populatsioonis sarnane. Ravi korral 45 mg gefapiksandiga kaks korda ööpäevas on tasakaaluseisundi keskmine plasma AUC 4144 ng∙h/ml ja maksimaalne kontsentratsioon (Cmax) 531 ng/ml. Tasakaalukontsentratsioon saavutatakse 2 päeva jooksul 1,4…1,5-kordse akumulatsioonisuhtega.

Imendumine

Pärast gefapiksandi suukaudset manustamist jäi aeg maksimaalse plasmakontsentratsioonini (Tmax) vahemikku 1…4 tundi. Ekspositsiooni suurenemised on annusega proportsionaalsed pärast korduvannuseid kuni 300 mg kaks korda ööpäevas. Gefapiksandi imendunud fraktsioon on vähemalt 78%.

Toidu mõju
Võrreldes tühja kõhuga manustamisega ei olnud gefapiksandi ühekordse annuse 50 mg suukaudsel manustamisel koos standardse rasva- ja kaloririkka einega mõju gefapiksandi AUC või Cmax-i väärtustele.

Jaotumine

Populatsiooni farmakokineetika analüüsi põhjal oli keskmine tasakaalukontsentratsiooni näiv jaotusruumala pärast 45 mg suukaudse annuse manustamist hinnanguliselt 138 l.

In vitro seondub gefapiksant vähesel määral plasma valkudega (55%) ja vere-plasma suhe on 1,1. Prekliiniliste andmete alusel on gefapiksandi KNSi sisenemine tagasihoidlik.

Biotransformatsioon

Maksametabolism on gefapiksandi vähetähtis eliminatsioonitee, hõlmates oksüdeerimist ja glükuroniseerimist. Pärast [14C]-gefapiksandi suukaudset manustamist leiti 14% manustatud annusest metaboliitidena uriinis ja roojas. Põhiline ravimiühend plasmas on muutumatu gefapiksant (87%) ning iga veres ringleva metaboliidi osa kogu tuvastatud radioaktiivsusest moodustab vähem kui 10%.

Eritumine

Renaalne eritumine on gefapiksandi põhiline eliminatsioonitee. See hõlmab nii passiivset renaalset filtratsiooni kui ka aktiivseid transpordimehhanisme. Gefapiksanti leitakse uriinist algse ravimina (~64%) või metaboliitidena (~12%), ülejäänu eritub roojaga algse ravimina (~20%) või metaboliitidena (~2%). Aktiivne renaalne sekretsioon moodustab hinnanguliselt ≤ 50% kogu eritumisest. In vitro on gefapiksant MATE1, MATE2K, P-gp ja BCRP transporterite substraat. Gefapiksandi terminaalne poolväärtusaeg (t½) on 6…10 tundi.

Patsientide erirühmad

Neerukahjustus
Renaalne eritumine on gefapiksandi peamine eliminatsioonitee. Kerge või mõõdukas neerukahjustus (eGFR ≥ 30 ml/min/1,73 m2) ei oma kliiniliselt olulist mõju gefapiksandi ekspositsioonile.

Ravile allumatu või ebaselge põhjusega kroonilise köhaga patsiente hõlmavas populatsiooni farmakokineetika analüüsis prognoositi gefapiksandi keskmise AUC ja Cmax-i suurenemist vastavalt 89% ja 54% võrra raske neerukahjustuse (eGFR < 30 ml/min/1,73 m2) korral, võrreldes normaalse neerufunktsiooniga patsientidega. Et säilitada sarnaseid süsteemseid ekspositsioone kui normaalse neerufunktsiooniga patsientidel, on soovitatav kohandada annust (vt lõik 4.2).

Maksakahjustus
Maksametabolism on vähetähtis eliminatsioonitee. Enamus suukaudsest annusest leiti muutumatul kujul algse ravimina uriinist (64%) või roojast (20%). Suunatud uuringut maksakahjustusega isikutel ei tehtud, sest maksakahjustus ei mõjuta tõenäoliselt kliiniliselt olulisel määral ekspositsiooni (vt lõik 4.2).

Vanuse, kehakaalu, soo, etnilise kuuluvuse ja rassi mõjud
Populatsiooni farmakokineetika alusel ei ole vanusel, kehakaalul, sool, etnilisel kuuluvusel ja rassil kliiniliselt olulist mõju gefapiksandi farmakokineetikale.

Ravimi koostoimed

Teiste ravimpreparaatide mõju gefapiksandi farmakokineetikale
Maksametabolism on gefapiksandi vähetähtis eliminatsioonitee, ning võimalus kliiniliselt oluliste ravimikoostoimete tekkeks gefapiksandi samaaegsel manustamisel koos tsütokroom P450 (CYP) inhibiitorite või indutseerijatega või uridiin 5’-difosfoglükuroonhappe glükuronosüültransferaasi (UGT) ensüümidega on väike.

Samaaegne kasutamine koos prootonpumba inhibiitori omeprasooliga ei omanud kliiniliselt olulist mõju gefapiksandi farmakokineetikale.

In vitro uuringute alusel on gefapiksant mitme ravimi ja toksiinide ekstrusiooni transporteri 1 (MATE1), MATE2K, P-glükoproteiini (P-gp) ja rinnanäärmevähi resistentsusvalgu (BCRP) substraat. I faasi kliinilises uuringus suurendas MATE1/MATE2K inhibiitor pürimetamiini ühekordne annus gefapiksandi AUC-d 24% võrra (see kogus ei ole kliiniliselt oluline) ning ei mõjutanud gefapiksandi Cmax-i.

Gefapiksandi mõju teiste ravimpreparaatide farmakokineetikale
In vitro uuringute alusel on gefapiksandi potentsiaal põhjustada CYP inhibeerimist või induktsiooni väike ning seetõttu on ebatõenäoline, et gefapiksant mõjutaks teiste ravimite CYP-i poolt vahendatud metabolismi.
Gefapiksant on MATE1, MATE2K ja orgaanilise anioone transportiva polüpeptiidi 1B1 (OATP1B1) ja OATP1B3 inhibiitor in vitro. Gefapiksandi manustamisel annuses 45 mg kaks korda ööpäevas on risk kliiniliselt oluliste ravimikoostoimete tekkeks nende transporterite inhibeerimise teel siiski väike. Gefapiksandi poolt orgaanilise katioonide transporter-1 (OCT1) in vitro inhibeerimise kliinilist tähtsust ei ole välja selgitatud. I faasi kliinilises uuringus ei mõjutanud korduvad gefapiksandi 45 mg annused OATP1B substraadi pitavastatiini ekspositsiooni.

5.3	Prekliinilised ohutusandmed

Korduvtoksilisus

Katseloomadel, kellele manustati gefapiksanti, esines kristalluuriat ning kinnitust leidis, et enamus kuseteede kristallidest koosnes gefapiksantist.

Kuus kuud kestnud korduvtoksilisuse uuringus rottidel täheldati mikroskoopilisi muutusi neerudes (kristalse materjali olemasolu tõttu veninud tuubulid, tuubulite seina limaskestade epiteelirakkude degeneratsioon ja interstitsiaalkoe põletik), kusejuhas (laienemine ja põletik) ning kusepõies (üleminekurakkude hüperplaasia) 9 korda suurema kontsentratsiooni korral võrreldes maksimaalse soovitatava ööpäevase annusega inimestel.

Üheksa kuud kestnud suukaudse korduvtoksilisuse uuringus koertel täheldati ühel isasel koeral 35 korda suurema kontsentratsiooni puhul kui inimese maksimaalne soovitatav ööpäevane annus, uriinis kristalle, ja mikroskoopilises leius esines minimaalseid koldelisi tuubulite degeneratsioone, mis hõlmasid kohati kortikaalseid tuubuleid.

Kartsinogeensus

Gefapiksanti kartsinogeensuse uuringud rottidel (kestusega 2 aastat) ja rasH2-transgeensetel hiirtel (kestusega 6 kuud) ei näidanud mingeid tõendeid kartsinogeensest potentsiaalist (raviga seotud kasvajaid ei esinenud) kontsentratsioonide juures, mis ületasid 9-kordselt (rotid) ja 4-kordselt (hiired) ekspositsioone, mis saavutatakse inimese maksimaalse soovitatava ööpäevase annusega.

Mutagenees

Gefapiksant ei olnud genotoksiline in vitro või in vivo uuringute seeriates, mis hõlmasid mikroobset mutageneesi testi, kromosomaalset aberratsiooni testi inimese perifeerse vere lümfotsüütides ja in vivo roti mikrotuumade testi.

Reproduktsioonitoksilisus

Loomade reproduktsiooniuuringutes ei näidanud gefapiksandi suukaudne manustamine tiinetele rottidele ja küülikutele organogeneesi perioodil mingeid tõendeid teratogeensusest ega embrüofetaalsest letaalsusest kontsentratsioonide (AUC) juures, mis ületasid 6-kordselt (rotid) ja 34-kordselt (küülikud) ekspositsioone, mis esinevad inimese maksimaalse soovitatava ööpäevase annuse puhul. Ekspositsioonide juures, mis ületasid ligikaudu 11-kordselt inimese maksimaalse soovitatava ööpäevase annuse puhul esinevat ekspositsiooni, täheldati rottide loodetel kerget kehakaalu vähenemist, mida seostati emaslooma toksilisusega.

Uuringud tiinete rottide ja küülikutega näitasid, et gefapiksant kandub üle lootele, läbides platsentaarbarjääri; seejuures moodustavad plasmakontsentratsioonid lootel kuni 21% (rotid) ja 25% (küülikud) emasloomal 20. gestatsioonipäeval täheldatud kontsentratsioonidest.

Ühes laktatsiooni uuringus eritus gefapiksant imetavate rottide piima, kui seda manustati suukaudselt (ületades kuni 9-kordselt inimese maksimaalse soovitatava ööpäevase annuse korral esinevat ekspositsiooni) laktatsiooni 10. päeval. Kontsentratsioonid piimas ületasid 4 korda kontsentratsioone emaslooma plasmas üks tund pärast annustamist 10. laktatsioonipäeval.
Puudusid toimed fertiilsusele, paaritumiskäitumisele või varajasele embrüo arengule, kui gefapiksanti manustati emastele ja isastele rottidele annustes, mis ületasid kuni 9-kordselt inimese maksimaalse soovitatava ööpäevase annuse korral esinevat ekspositsiooni.


6.	FARMATSEUTILISED ANDMED

6.1	Abiainete loetelu

Tableti tuum

Kolloidne veevaba ränidioksiid (E551)
Krospovidoon (E1202)
Hüpromelloos (E464)
Magneesiumstearaat (E470b)
Mannitool (E421)
Mikrokristalliline tselluloos (E460)
Naatriumstearüülfumaraat

Tableti kate

Hüpromelloos (E464)
Titaandioksiid (E171)
Triatsetiin (E1518)
Punane raudoksiid (E172)
Karnauba vaha (E903)

6.2	Sobimatus

Ei kohaldata.

6.3	Kõlblikkusaeg

4 aastat.

6.4	Säilitamise eritingimused

See ravimpreparaat ei vaja säilitamisel eritingimusi.

6.5	Pakendi iseloomustus ja sisu

Läbipaistmatud valged PVC/PE/PVdC blistrid läbisurutava alumiiniumist kattekihiga.
Pakendis on 28, 56 ja 98 õhukese polümeerikattega tabletti perforeerimata blistrites (14 tabletti ühe blistrilehe kohta) ja mitmikpakendites, mis sisaldavad 196 (2 pakendit, mõlemas 98) õhukese polümeerikattega tabletti perforeerimata blistrites.

Kõik pakendi suurused ei pruugi olla müügil.

[bookmark: OLE_LINK1]6.6	Erihoiatused ravimpreparaadi hävitamiseks

Kasutamata ravimpreparaat või jäätmematerjal tuleb hävitada vastavalt kohalikele nõuetele.


7.	MÜÜGILOA HOIDJA

Merck Sharp & Dohme B.V.
Waarderweg 39
2031 BN Haarlem
Holland


8.	MÜÜGILOA NUMBER (NUMBRID) 

EU/1/21/1613/001
EU/1/21/1613/002
EU/1/21/1613/003
EU/1/21/1613/004


9.	ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV

Müügiloa esmase väljastamise kuupäev: 15. september 2023


10.	TEKSTI LÄBIVAATAMISE KUUPÄEV


Täpne teave selle ravimpreparaadi kohta on Euroopa Ravimiameti kodulehel: https://www.ema.europa.eu.

























II LISA

A.	RAVIMIPARTII KASUTAMISEKS VABASTAMISE EEST VASTUTAV(AD) TOOTJA(D)

B.	HANKE- JA KASUTUSTINGIMUSED VÕI PIIRANGUD

C.	MÜÜGILOA MUUD TINGIMUSED JA NÕUDED

D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD


A.	RAVIMIPARTII KASUTAMISEKS VABASTAMISE EEST VASTUTAV TOOTJA

Ravimipartii kasutamiseks vabastamise eest vastutava tootja nimi ja aadress

Merck Sharp & Dohme B.V.
Waarderweg 39
2031 BN Haarlem
Holland


B.	HANKE- JA KASUTUSTINGIMUSED VÕI PIIRANGUD 

Retseptiravim.


C.	MÜÜGILOA MUUD TINGIMUSED JA NÕUDED

•	Perioodilised ohutusaruanded

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.

Müügiloa hoidja peab esitama asjaomase ravimi esimese perioodilise ohutusaruande 6 kuu jooksul pärast müügiloa saamist.


D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD

•	Riskijuhtimiskava

Müügiloa hoidja peab nõutavad ravimiohutuse toimingud ja sekkumismeetmed läbi viima vastavalt müügiloa taotluse moodulis 1.8.2 esitatud kokkulepitud riskijuhtimiskavale ja mis tahes järgmistele ajakohastatud riskijuhtimiskavadele.

Ajakohastatud riskijuhtimiskava tuleb esitada:
•	Euroopa Ravimiameti nõudel;
•	kui muudetakse riskijuhtimissüsteemi, eriti kui saadakse uut teavet, mis võib oluliselt mõjutada riski/kasu suhet, või kui saavutatakse oluline (ravimiohutuse või riski minimeerimise) eesmärk.


























III LISA

PAKENDI MÄRGISTUS JA INFOLEHT

























A. PAKENDI MÄRGISTUS


VÄLISPAKENDIL PEAVAD OLEMA JÄRGMISED ANDMED

VÄLISKARP


1.	RAVIMPREPARAADI NIMETUS

Lyfnua 45 mg õhukese polümeerikattega tabletid
gefapiksant
[bookmark: _Hlk88754881]gefapixantum


2.	TOIMEAINE(TE) SISALDUS

Üks õhukese polümeerikattega tablett sisaldab 45 mg gefapiksanti (tsitraadina).


3.	ABIAINED


4.	RAVIMVORM JA PAKENDI SUURUS

28 õhukese polümeerikattega tabletti
56 õhukese polümeerikattega tabletti
98 õhukese polümeerikattega tabletti


5.	MANUSTAMISVIIS JA -TEE(D)

Enne ravimi kasutamist lugege pakendi infolehte.
Suukaudne


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)


8.	KÕLBLIKKUSAEG

EXP


9.	SÄILITAMISE ERITINGIMUSED


10.	ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

Merck Sharp & Dohme B.V.
Waarderweg 39
2031 BN Haarlem
Holland


12.	MÜÜGILOA NUMBER (NUMBRID)

EU/1/21/1613/001 (28 õhukese polümeerikattega tabletti)
EU/1/21/1613/002 (56 õhukese polümeerikattega tabletti)
EU/1/21/1613/003 (98 õhukese polümeerikattega tabletti)


13.	PARTII NUMBER

Lot


14.	RAVIMI VÄLJASTAMISTINGIMUSED


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Lyfnua 45 mg


17.	AINULAADNE IDENTIFIKAATOR – 2D-vöötkood

Lisatud on 2D-vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC
SN
NN



VÄLISPAKENDIL PEAVAD OLEMA JÄRGMISED ANDMED

MITMIKPAKENDI VÄLISKARP (SINISE RAAMIGA)


1.	RAVIMPREPARAADI NIMETUS

Lyfnua 45 mg õhukese polümeerikattega tabletid
gefapiksant
gefapixantum


2.	TOIMEAINE(TE) SISALDUS

Üks õhukese polümeerikattega tablett sisaldab 45 mg gefapiksanti (tsitraadina).


3.	ABIAINED


4.	RAVIMVORM JA PAKENDI SUURUS

Mitmikpakend: 196 (2 pakendit, kummaski 98) õhukese polümeerikattega tabletti


5.	MANUSTAMISVIIS JA –TEE(D)

Enne ravimi kasutamist lugege pakendi infolehte.
Suukaudne


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)


8.	KÕLBLIKKUSAEG

EXP


9.	SÄILITAMISE ERITINGIMUSED


10.	ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

Merck Sharp & Dohme B.V.
Waarderweg 39
2031 BN Haarlem
Holland


12.	MÜÜGILOA NUMBER (NUMBRID)

EU/1/21/1613/004


13.	PARTII NUMBER

Lot


14.	RAVIMI VÄLJASTAMISTINGIMUSED


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Lyfnua 45 mg


17.	AINULAADNE IDENTIFIKAATOR – 2D-vöötkood

Lisatud on 2D-vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC
SN
NN


VÄLISPAKENDIL PEAVAD OLEMA JÄRGMISED ANDMED

MITMIKPAKENDI VAHEKARP (ILMA SINISE RAAMITA)


1.	RAVIMPREPARAADI NIMETUS

Lyfnua 45 mg õhukese polümeerikattega tabletid
gefapiksant
gefapixantum


2.	TOIMEAINE(TE) SISALDUS

Üks õhukese polümeerikattega tablett sisaldab 45 mg gefapiksanti (tsitraadina).


3.	ABIAINED


4.	RAVIMVORM JA PAKENDI SUURUS

98 õhukese polümeerikattega tabletti. Mitmikpakendi osa, ei saa müüa eraldi.


5.	MANUSTAMISVIIS JA –TEE(D)

Enne ravimi kasutamist lugege pakendi infolehte.
Suukaudne


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)


8.	KÕLBLIKKUSAEG

EXP


9.	SÄILITAMISE ERITINGIMUSED


10.	ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

Merck Sharp & Dohme B.V.
Waarderweg 39
2031 BN Haarlem
Holland


12.	MÜÜGILOA NUMBER (NUMBRID)

EU/1/21/1613/004


13.	PARTII NUMBER

Lot


14.	RAVIMI VÄLJASTAMISTINGIMUSED


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Lyfnua 45 mg


17.	AINULAADNE IDENTIFIKAATOR – 2D-vöötkood


18.	AINULAADNE IDENTIFIKAATOR – INIMLOETAVAD ANDMED




MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

BLISTER


1.	RAVIMPREPARAADI NIMETUS

Lyfnua 45 mg tabletid
gefapiksant
gefapixantum


2.	MÜÜGILOA HOIDJA NIMI

MSD


3.	KÕLBLIKKUSAEG

EXP


4.	PARTII NUMBER

Lot


5.	MUU



























B. PAKENDI INFOLEHT

Pakendi infoleht: teave patsiendile

Lyfnua 45 mg õhukese polümeerikattega tabletid
[bookmark: _Hlk88836077]gefapiksant (gefapixantum)


[image: BT_1000x858px]Sellele ravimile kohaldatakse täiendavat järelevalvet, mis võimaldab kiiresti tuvastada uut ohutusteavet. Te saate sellele kaasa aidata, teatades ravimi kõigist võimalikest kõrvaltoimetest. Kõrvaltoimetest teatamise kohta vt lõik 4.

Enne ravimi võtmist lugege hoolikalt infolehte, sest siin on teile vajalikku teavet.
-	Hoidke infoleht alles, et seda vajadusel uuesti lugeda. 
-	Kui teil on lisaküsimusi, pidage nõu oma arsti või apteekriga.
-	Ravim on välja kirjutatud üksnes teile. Ärge andke seda kellelegi teisele. Ravim võib olla neile kahjulik, isegi kui haigusnähud on sarnased.
-	Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Vt lõik 4.

Infolehe sisukord

1.	Mis ravim on Lyfnua ja milleks seda kasutatakse
2.	Mida on vaja teada enne Lyfnua võtmist
3.	Kuidas Lyfnuad võtta
4.	Võimalikud kõrvaltoimed
5.	Kuidas Lyfnuad säilitada
6.	Pakendi sisu ja muu teave


1.	Mis ravim on Lyfnua ja milleks seda kasutatakse

Lyfnua sisaldab toimeainet gefapiksanti.

Lyfnua on ravim, mida kasutatakse täiskasvanutel kroonilise köha (köha, mis kestab kauem kui 8 nädalat) raviks ning
•	köha ei möödu isegi pärast teiste ravimite kasutamist või
•	köha põhjus ei ole teada.

Lyfnua toimeaine gefapiksant pärsib liigset köhimist vallandavate närvide talitlust.


2.	Mida on vaja teada enne Lyfnua võtmist

Lyfnuad ei tohi võtta
-	kui olete gefapiksandi või selle ravimi mis tahes koostisosade (loetletud lõigus 6) suhtes allergiline.

Hoiatused ja ettevaatusabinõud 
Enne Lyfnua võtmist ja ravi ajal pidage nõu oma arsti või apteekriga:
•	kui olete allergiline sulfoonamiidi sisaldavate ravimite suhtes;
•	kui teil on uneapnoe – kui teil tekivad magamise ajal mööduvad hingamiskatkestused;
•	kui teil tekib äge kopsuinfektsioon või alumiste hingamisteede infektsioon (nt kopsupõletik või bronhiit);
•	kui teil tekib maitsetundlikkuse muutus, maitsetundlikkuse kadumine või vähenemine, mis kestab edasi ka pärast Lyfnua kasutamise lõpetamist.

Lapsed ja noorukid
Ärge andke seda ravimit alla 18‑aastastele lastele ja noorukitele, sest ravimit ei ole selles vanuserühmas uuritud.

Muud ravimid ja Lyfnua
Teatage oma arstile või apteekrile, kui te võtate, olete hiljuti võtnud või kavatsete võtta mis tahes muid ravimeid.

Rasedus ja imetamine
Ei ole teada, kas Lyfnua võib kahjustada teie sündimata last. Seetõttu on parem vältida Lyfnua kasutamist raseduse ajal.

Kui te olete rase, arvate end olevat rase või kavatsete rasestuda, pidage enne selle ravimi kasutamist nõu oma arsti või apteekriga.

Loomkatsed on näidanud, et Lyfnua võib erituda rinnapiima. Riski teie lapsele ei saa välistada. Te peate koos oma arstiga otsustama, kas võtta Lyfnuad või imetada.

Autojuhtimine ja masinatega töötamine
Pärast Lyfnua võtmist võite tunda pearinglust. Kui see juhtub, ärge juhtige autot ega kasutage tööriistu või masinaid, kuni pearinglus on möödunud.

Lyfnua sisaldab naatriumi
Ravim sisaldab vähem kui 1 mmol (23 mg) naatriumi ühes tabletis, see tähendab põhimõtteliselt „naatriumivaba“.


3.	Kuidas Lyfnuad võtta

Võtke seda ravimit alati täpselt nii, nagu arst või apteeker on teile selgitanud. Kui te ei ole milleski kindel, pidage nõu oma arsti või apteekriga.

Kui palju ravimit võtta
Lyfnua soovitatav annus on:
-	üks 45 mg tablett kaks korda ööpäevas.

Neeruprobleemidega täiskasvanud
Arst võib muuta seda, kui palju ja kui tihti te Lyfnuad võtate:
-	kui teil on raske neerupuudulikkus ja te ei saa dialüüsi.

Kuidas ravimit võtta
Neelake tablett alla tervelt. Tabletti ei tohi murda, purustada ega närida.
Võite võtta tableti koos toiduga või ilma.

Kui te võtate Lyfnuad rohkem, kui ette nähtud
Kui te võtate Lyfnuad rohkem, kui ette nähtud, teatage sellest kohe oma arstile või apteekrile.

Kui te unustate Lyfnuad võtta
Kui teil jääb annus võtmata, jätke see annus vahele ja jätkake järgmise annusega tavapärasel ajal.
Ärge võtke kahekordset annust, kui annus jäi eelmisel korral võtmata.

Kui teil on lisaküsimusi selle ravimi kasutamise kohta, pidage nõu oma arsti või apteekriga.


4.	Võimalikud kõrvaltoimed

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki.

Võimalikud kõrvaltoimed on järgmised:

[bookmark: _Hlk54781664]Väga sage (võivad esineda rohkem kui 1 inimesel 10‑st)
-	muutunud maitsetundlikkus (nt metalli-, mõru või soolane maitse);
-	vähenenud maitsetundlikkus;
-	maitsetundlikkuse kadu.

Sage (võivad esineda kuni 1 inimesel 10‑st)
-	iiveldus;
-	asjade muutunud maitse võrreldes varasemaga;
-	köha (süvenemine, tugevnemine);
-	suukuivus;
-	ülemiste hingamisteede infektsioon (infektsioon hingamisteede ülaosas, sh ninas ja kurgus);
-	kõhulahtisus;
-	valu suus või kurgus;
-	tavalisest väiksem näljatunne;
-	pearinglus;
-	ülakõhuvalu;
-	seedehäire;
-	ebatavaline tunne suus (nt kipitus või torkimistunne);
-	suu tundlikkuse kadumine;
-	suurenenud süljeeritus;
-	unetus (unehäired)
-	peavalu.

Aeg‑ajalt (võivad esineda kuni 1 inimesel 100‑st)
-	kusepõie-, kuseteede- või neerukivid.
[bookmark: OLE_LINK3]
Kõrvaltoimetest teatamine
Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt V lisa) kaudu. Teatades aitate saada rohkem infot ravimi ohutusest.


5.	Kuidas Lyfnuad säilitada

Hoidke seda ravimit laste eest varjatud ja kättesaamatus kohas.

Ärge kasutage seda ravimit pärast kõlblikkusaega, mis on märgitud blistril ja karbil pärast „EXP“. Kõlblikkusaeg viitab selle kuu viimasele päevale.

See ravim ei vaja säilitamisel eritingimusi.

Ärge kasutage seda ravimit, kui täheldate, et pakend on rikutud või märkate võltsimise märke.

Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.


6.	Pakendi sisu ja muu teave

Mida Lyfnua sisaldab
Toimeaine on gefapiksant. Üks õhukese polümeerikattega tablett sisaldab 45 mg gefapiksanti (tsitraadina).
Teised koostisosad on (kolloidne veevaba) ränidioksiid (E551), krospovidoon (E1202), hüpromelloos (E464), magneesiumstearaat (E470b), mannitool (E421), mikrokristalliline tselluloos (E460), naatriumstearüülfumaraat. Tablettidel on õhuke polümeerikate, kattematerjal sisaldab järgmiseid koostisosi: hüpromelloos (E464), titaandioksiid (E171), triatsetiin (E1518) ja punane raudoksiid (E172). Tabletid on viimistletud karnauba vahaga (E903).

Kuidas Lyfnua välja näeb ja pakendi sisu
Lyfnua on roosa ümmargune kumer tablett, mille ühel küljel on pimetrükk „777“ ja teine külg on sile.

Lyfnua on saadaval läbipaistmatutes valgetes PVC/PE/PVdC blistrites, millel on läbisurutav alumiiniumfooliumist kate.

Lyfnua on saadaval pakendites, mis sisaldavad 28, 56 ja 98 õhukese polümeerikattega tabletti perforeerimata blistrites (14 tabletti ühel blistrilehel ja mitmikpakendites, mis sisaldavad 196 (2 pakendit, mõlemas 98) õhukese polümeerikattega tabletti perforeerimata blistrites.

Kõik pakendi suurused ei pruugi olla müügil.


Müügiloa hoidja ja tootja
Merck Sharp & Dohme B.V.
Waarderweg 39
2031 BN Haarlem
Holland

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole:
[bookmark: _Hlk81564338]
	België/Belgique/Belgien
MSD Belgium
Tél/Tel: +32(0)27766211
dpoc_belux@msd.com

	Lietuva
UAB Merck Sharp & Dohme
Tel. +370 5 2780 247
dpoc_lithuania@msd.com


	България
Мерк Шарп и Доум България ЕООД
Тел.: +359 2 819 3737
info-msdbg@merckmsd.com
	Luxembourg/Luxemburg
MSD Belgium
Tél/Tel: +32(0)27766211
dpoc_belux@msd.com


	Česká republika
Merck Sharp & Dohme s.r.o.
Tel.: +420 233 010 111 277 050 000
dpoc_czechslovak@merckmsd.com

	Magyarország
MSD Pharma Hungary Kft. 
Tel.: +36 1 888 5300
hungary_msd@merckmsd.com


	Danmark
MSD Danmark ApS
Tlf.: + 45 4482 4000
dkmail@msd.com
	Malta
Merck Sharp & Dohme Cyprus Limited
Tel: 8007 4433 (+356 99917558)
malta_infodpoccyprus@merckmsd.com


	Deutschland
MSD Sharp & Dohme GmbH
Tel.: +49 (0) 89 20 300 4500
medinfo@msd.de

	Nederland
Merck Sharp & Dohme B.V.
Tel: 0800 9999000 
(+31 23 5153153)
medicalinfo.nl@merckmsd.com


	Eesti
Merck Sharp & Dohme OÜ
Tel: +372 614  4200
dpoc.estonia@msd.com

	Norge
MSD (Norge) AS
Tlf: +47 32 20 73 00
medinfo.norway@msd.com


	Ελλάδα
MSD Α.Φ.Ε.Ε.
Τηλ: +30 210 98 97 300
dpoc_.greece@merckmsd.com

	Österreich
Merck Sharp & Dohme Ges.m.b.H.
Tel: +43 (0) 1 26 044
dpoc_austria@merckmsd.com


	España
Merck Sharp & Dohme de España, S.A.
Tel: +34 91 321 06 00
msd_info@msd.com

	Polska
MSD Polska Sp. z o.o.
Tel.: +48 22 549 51 00
msdpolska@merckmsd.com


	France
MSD France
Tél: + 33 (0) 1 80 46 40 40

	Portugal
Merck Sharp & Dohme, Lda
Tel.: +351 21 4465700
inform_pt@merckmsd.com


	Hrvatska
Merck Sharp & Dohme d.o.o.
Tel: + 385 1 6611 333
dpoc.croatia_info@merckmsd.com

	România
Merck Sharp & Dohme Romania S.R.L.
Tel.: +40 21 529 29 00
msdromania@merckmsd.com


	Ireland
Merck Sharp & Dohme Ireland (Human Health) Limited
Tel: +353 (0)1 2998700
medinfo_ireland@msd.com

	Slovenija
Merck Sharp & Dohme, inovativna zdravila d.o.o.
Tel: +386 1 520 4201
msd.slovenia@merckmsd.com


	Ísland
Vistor ehf.
Sími: + 354 535 7000

	Slovenská republika
Merck Sharp & Dohme, s. r. o.
Tel.: +421 2 58282010
dpoc_czechslovak@merckmsd.com


	Italia
MSD Italia S.r.l.
Tel: 800 23 99 89 (+39 06 361911)
dpoc.italy@msd.com

	Suomi/Finland
MSD Finland Oy
Puh/Tel: +358 (0)9 804 650
info@msd.fi

	Κύπρος
Merck Sharp & Dohme Cyprus Limited
Τηλ.: 800 00 673 (+357 22866700)
dpoccyprus@msd.comcyprus_info@merck.com


	Sverige
Merck Sharp & Dohme (Sweden) AB
Tel: +46 77 5700488
medicinskinfo@msd.com


	Latvija
SIA Merck Sharp & Dohme Latvija
Tel.: + 371 67025300
dpoc.latvia@msd.com

	



Infoleht on viimati uuendatud

Täpne teave selle ravimi kohta on Euroopa Ravimiameti kodulehel: https://www.ema.europa.eu. 

